wannaphong/clean_thaiwikipedia huggingface dataset:
# 1 พงศ์กษัตริย์ 6
1 พงศ์กษัตริย์ 6  เป็นบทที่ 6 ของหนังสือพงศ์กษัตริย์ในคัมภีร์ฮีบรู หรือหนังสือพงศ์กษัตริย์ ฉบับที่ 1 ในพันธสัญญาเดิมในคัมภีร์ไบเบิลของศาสนาคริสต์ หนังสือพงศ์กษัตริย์เป็นการรวบรวมจดหมายเหตุต่าง ๆ ที่บันทึกถึงพระราชกิจของกษัตริย์แห่งอิสราเอลและยูดาห์โดยผู้เรียบเรียงประวัติศาสตร์สายเฉลยธรรมบัญญัติในศตวรรษที่ 7 ก่อนคริสตกาล โดยมีส่วนผนวกเพิ่มเข้ามาในศตวรรษที่ 6 ก่อนคริสตกาล บทที่ 6 ของ 1 พงศ์กษัตริย์เป็นส่วนหนึ่งของตอนที่เน้นไปที่การปกครองของซาโลมอนเหนืออาณาจักรยูดาห์และอิสราเอลที่รวมเป็นหนึ่งเดียว (1 พงศ์กษัตริย์ 1 ถึง 11) จุดเน้นของบทนี้คือการปกครองของซาโลมอนกษัตริย์แห่งอิสราเอล

 ต้นฉบับ 
บทนี้เดิมเขียนด้วยภาษาฮีบรู แบ่งออกเป็น 38 วรรคตั้งแต่ศตวรรษที่ 16

 พยานต้นฉบับ 
บางต้นฉบับในยุคต้นที่มีข้อความของบทนี้เป็นภาษาฮีบรูเป็น Masoretic Text ได้แก่ Codex Cairensis (ค.ศ. 895), Aleppo Codex (ศตวรรษที่ 10) and Codex Leningradensis (ค.ศ. 1008)

ต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ Codex Vaticanus (B; B; ศตวรรษที่ 4) และ Codex Alexandrinus (A; A; ศตวรรษที่ 5)

 การอ้างอิงในพันธสัญญาเดิม 
1 พงศ์กษัตริย์ 6:1-4: 2 พงศาวดาร 3:1-21 Kings 6, Berean Study Bible
1 พงศ์กษัตริย์ 6:14-22: 2 พงศาวดาร 3:5-9
1 พงศ์กษัตริย์ 6:23-29: 2 พงศาวดาร 3:10-13

 วิเคราะห์ 
1 พงศ์กษัตริย์ 6 ถึง 7 ครอบคุลมเรื่องการสร้างพระวิหาร โดยแทรกข้อมูลเกี่ยวกับพระราชวังของซาโลมอน "พระตำหนักพนาเลบานอน", ท้องพระโรงเสาหาน, ท้องพระโรงวินิจฉัย และพระราชวังของพระราชธิดาของฟาโรห์ (1 พงศ์กษัตริย์ 7:1–12)

 การสร้างผนังพระวิหาร (6:1–10)

 พระวจนะจากพระเจ้าถึงซาโลมอน (6:11–13)

 การตกแต่งภายในพระวิหาร (6:14–38)
thumb|right|200px|แบบของพระวิหารของซาโลมอนพร้อมขนาดวัด
# มัสยิดเก่าอินดราปูรี
มัสยิดเก่าอินดราปูรี  เป็นมัสยิดในอินดราปูรี ประเทศอินโดนีเซีย สร้างขึ้นเมื่อต้นคริสต์ศตวรรษที่ 17 ทำให้เป็นหนึ่งในมัสยิดที่เก่าแก่ที่สุดในจังหวัดอาเจะฮ์

ประวัติ
thumb|left|มัสยิดอินดราปูรีในช่วงปลายคริสต์ศตวรรษที่ 19

มัสยิดเก่าอินดราปูรีสร้างขึ้นในช่วง ค.ศ. 1607 ถึง 1636. ตัวมัสยิดสร้างขึ้นบนฐานอดีตวิหารฮินดูสมัยอาณาจักรลามูรีแห่งสุมาตราเหนือที่สร้างขึ้นเมื่อคริสต์ศตวรรษที่ 12 มีรายงานว่าอาณาจักรนี้สู้รบกับกองทัพเรือจากประเทศจีน และท้ายที่สุด กษัตริย์ลามูรีได้รับชัยชนะด้วยความช่วยเหลือจาก Meurah Johan เจ้าชายจากราชวงศ์ลีงาที่นับถือศาสนาอิสลาม และภายหลังกลายเป็นกษัตริย์ลามูรีที่นับถือศาสนาอิสลาม นับแต่นั้นมา สถานที่นี้จึงได้รับการแปลงไปเป็นมัสยิด

ต่อมามีการบูรณะใน ค.ศ. 1696 และภายหลังใน ค.ศ. 1879

อาคาร
มัสยิดเก่าอินดราปูรีสร้างบนพื้นที่ขนาด  ตรงบริเวณฐานวิหารฮินดูที่เก่ากว่า มัสยิดนี้ตั้งอยู่ที่ฝั่งตะวันออกของแม่น้ำอาเจะฮ์ ซึ่งอยู่ห่างจากขอบแม่น้ำประมาณ Dinas Kebudayaan dan Pariwisata Kabupaten Aceh Besar
# มิกิ นิชิโนะ
มิกิ นิชิโนะ  เป็นนักแสดงหญิงและไอดอลญี่ปุ่น เธอเป็นอดีตสมาชิกของเอเคบีโฟร์ตีเอตในฐานะทีมโฟร์และเท็นโตมุจุ กลุ่มย่อยของเอเคบีโฟร์ตีเอต เธอจบการศึกษาจากวงเอเคบีโฟร์ตีเอตเมื่อปี ค.ศ. 2017

 ผลงานเพลง 

 ซิงเกิลของเอเคบีโฟร์ตีเอต 

 2012 

 อูซะ
 เอเอ็งเพรสเชอร์

 2013 

 โซลอง!
 ซาโยนาระครอวล์
 โคอิซูรุฟอร์จูนคุกกี้
 ฮาร์ตอิเล็กทริก
 ซุซุกาเกะโนะคิโนะมิชิเดะ "คิมิโนะโฮโฮเอมิโอะยูเมะนิมิรุ" โทอิตเตชิมัตตาระโบคุตาจิโนะคังเควะโดคาวัตเตชิมาอุโนะคะ โบคุนารินินันนิจิคะคันงาเอตะอูเอะเดะโนะยายะคิฮาซูกะชิอิเคสึรนโนะโยนะโมโนะ

 2014 

 มาเอะชิกะมูกาเนเอะ
 ลาบราดอร์รีทรีฟเวอร์
 โคโคโระโนะพลาคาร์ด
 คิโบเตกิรีเฟรน

 2015 

 กรีนแฟลช
 โบกูตาจิวะทาตากาวาไน

 ผลงานการแสดง 

 ละคร 

 Joshikou Keisatsu (27 ตุลาคม ค.ศ. 2013 – 17 มีนาคม ค.ศ. 2014, ฟูจิทีวี)
 Sailor Zombie (7 มิถุนายน ค.ศ. 2014, ตอนที่ 7, ทีวีโตเกียว)
 Majisuka Gakuen 4  (17, กุมภาพันธ์ ค.ศ. 2015, ตอนที่ 6, นิปปงทีวี)
 Majisuka Gakuen 5 (6 ตุลาคม ค.ศ. 2015, ตอนที่ 9, ฮูลู)

 รายการโทรทัศน์ 

 Ariyoshi AKB Kyōwakoku (ทีบีเอส)
 AKBingo! (NTV)
 AKB48 Nemousu TV (แฟมิลีเกคิโจ)
 AKB48 Show! (เอ็นเอชเค)

 วิทยุ 

 AKB48 no All Night Nippon (นิปปงบอร์ดคาสติงซิสเท็ม)
# ห้องถ่ายภาพแห่งรัตติกาล
ห้องถ่ายภาพแห่งรัตติกาล  เป็นซีรีส์ทางโทรทัศน์ของเกาหลีใต้ นำแสดงโดยจู วอน, ควอน นา-รา, ยู อิน-ซู และอึม มุน-ซุก อิงจากนวนิยายชื่อเดียวกันของผู้เขียนบท เป็นเรื่องเกี่ยวกับช่างภาพผู้โดดเดี่ยวที่ถ่ายรูปคนตาย  เป็นละครต้นฉบับของGenie TVและสตรีมบนแพลตฟอร์ม นอกจากนี้จะออกอากาศตอนแรกทางENAในวันที่ 11 มีนาคม 2024 และออกอากาศทุกวันจันทร์และวันอังคาร เวลา 22:00 น.(เวลามาตรฐานเกาหลี)

เรื่องย่อ
ซอกีจู (จู วอน) ช่างภาพผู้โดดเดี่ยวซึ่งมีสัญญาในการถ่ายภาพคนตายซึ่งสืบทอดกันมาหลายชั่วอายุคนภายในครอบครัวของเขา วันหนึ่งเมื่อเขาได้พบกับ ฮันบม (ควอนนารา) ผู้หญิงที่ปกป้องเขาจากความตายและทำให้เขาตระหนักถึงคุณค่าของชีวิตในขณะที่เขาเผชิญหน้ากับชีวิตและความตายไปพร้อมกัน

นักแสดง
นักแสดงหลัก
 จู วอน รับบทเป็น ซอ กี-จู
 ช่างภาพที่ต้องถ่ายภาพคนตายสืบทอดตามต้นตระกูลที่เคยสัญญาไว้มาหลายชั่วอายุ ซึ่งเขาเป็นผู้สืบทอดลำดับที่ 7 และลูกค้าที่มาถ่ายภาพจะมีแค่ ผี เท่านั้น
 ควอน นา-รา รับบทเป็น ฮันบม 
ทนายความผู้รักความยุติธรรมยิ่งชีพ เธอที่ก้าวเข้ามาในชีวิตของ ซอกีจู และมาช่วยเขาไว้จากความโดดเดี่ยว
 ยู อิน-ซู รับบทเป็น ผู้ช่วยผู้จัดการโก
ตัวแทนฝ่ายขายลูกค้าของสตูดิโอถ่ายภาพ
 อึม มุน-ซุก รับบทเป็น แพ็ก นัม-กู
อดีตนักสืบคดีฆาตกรรมที่รับผิดชอบงานเบ็ดเตล็ดในสตูดิโอถ่ายภาพ

นักแสดงสมทบ
 พัก จอง-อา รับบทเป็น คัง ซู-มี 
ทนายความที่มีพรสวรรค์และเป็นรุ่นพี่ของ บอม เช่นกัน
 อี บอม-โซ-รี รับบทเป็น คิม จี-วอน
เพื่อนที่ดีที่สุดของบอม
 คิม ยอง-อ๊ก รับบทเป็น โซ กึม-ซุน
ย่าของบอม
 ฮัน-กรู รับบทเป็น จิน นา-เร
ภรรยาของนัมกู
 อัน ซัง-ฮวาน รับบทเป็น อี ซอน-โฮ
เจ้าหน้าที่ตำรวจ
# กีฬากรีฑาในแปซิฟิกเกมส์ 2023
การแข่งขันกีฬากรีฑาในแปซิฟิกเกมส์ 2023 เป็นการแข่งขันกีฬากรีฑาที่จัดแข่งขันในแปซิฟิกเกมส์ 2023 ที่หมู่เกาะโซโลมอน ในวันที่ 27 พฤศจิกายน – 2 ธันวาคม พ.ศ. 2566 ที่สนามกีฬาแห่งชาติหมู่เกาะโซโลมอน

 สรุปเหรียญรางวัล 
 ตารางเหรียญรางวัล 

 ผู้ได้รับเหรียญรางวัล 
 ประเภทชาย 
100 ม.   10.40   10.49   10.72 200 ม.    20.60   21.24   21.36  400 ม.   47.17    47.21   48.43  800 ม.   1:48.43    1:51.72   1:51.80
# กีฬาบาสเกตบอลในแปซิฟิกเกมส์ 2023
รอบคัดเลือก 
 PGA ชาย หญิง รวม5×53×35×53×3 จำนวนนักกีฬา    4        20         32         32             8         20         4         32         32        32         32         32ทั้งหมด: 12 PGAs  8  12  8  10  280

 สรุปเหรียญรางวัล 
 ตารางเหรียญรางวัล
# ภาษาอังกฤษแบบออสเตรเลีย
ภาษาอังกฤษแบบออสเตรเลีย  เป็นชุดวิธภาษาของภาษาอังกฤษที่พบในประเทศออสเตรเลีย ถือเป็นภาษากลางและภาษาประจำชาติของประเทศ แม้ว่าประเทศออสเตรเลียไม่มีภาษาราชการเป็นของตนเอง ภาษาอังกฤษทำหน้าที่เป็นภาษาแม่ของประชากรส่วนใหญ่และยึดเป็นภาษาประจำชาติโดยพฤตินัยนับตั้งแต่การเข้าตั้งถิ่นฐานของชาวบริติช ชาวออสเตรเลียพูดภาษานี้เป็นภาษาเดียวในบ้านถึงร้อยละ 72 นอกจากนี้ ภาษานี้ยังเป็นภาษาหลักที่ใช้ในการศึกษาภาคบังคับ และภายในสภานิติบัญญัติกับศาลในระดับรัฐบาลกลาง รัฐ และดินแดนอีกเช่นกัน

ภาษาอังกฤษออสเตรเลียเริ่มแยกจากภาษาอังกฤษแบบบริติชและภาษาอังกฤษแบบไอริชหลังกองเรือแรกสถาปนาอาณานิคมนิวเซาท์เวลส์ใน ค.ศ. 1788 ภาษาอังกฤษแบบออสเตรเลียเกิดขึ้นผ่านการหลอมรวมสำเนียงของผู้ตั้งถิ่นฐานยุคแรกที่มาจากภูมิภาคทางวิธภาษาต่าง ๆ ของบริเตนใหญ่และไอร์แลนด์  ถึงกระนั้น สำเนียงที่มีอิทธิพลที่สุดคือภาษาอังกฤษสำเนียงตะวันออกเฉียงใต้ ในคริสต์ทศวรรษ 1820 คำพูดของชาวอาณานิคมโดยกำเนิดมีความแตกต่างจากผู้พูดในบริเตนและไอร์แลนด์อย่างเห็นได้ชัด

ภาษาอังกฤษออสเตรเลียมีความแตกต่างจากวิธภาษาอื่น ๆ ทั้งในด้านสัทวิทยา การออกเสียง คลังศัพท์ สำนวน ไวยากรณ์ และการสะกดคำ
# หนังสือพระราชกิจของซาโลมอน
หนังสือพระราชกิจของซาโลมอน  เป็นคัมภีร์ที่สูญหายซึ่งกล่าวถึงใน 1 พงศ์กษัตริย์ 11:41 ที่มีความว่า:
ส่วนพระราชกิจนอกนั้นของซาโลมอน และทุกสิ่งที่พระองค์ทรงทำ และพระสติปัญญาของพระองค์ ได้บันทึกไว้ในหนังสือพระราชกิจของซาโลมอนไม่ใช่หรือ?

ใน 2 พงศาวดาร 9:29-31 ระบุชื่อของผู้เขียนบันทึกราชวงศ์ไว้ดังนี้:
ส่วนพระราชกิจอื่นๆ ของซาโลมอน ตั้งแต่ต้นจนจบได้บันทึกไว้ในหนังสือประวัติศาสตร์ของนาธันผู้เผยพระวจนะ และในคำเผยพระวจนะของอาหิยาห์ชาวชีโลห์ รวมทั้งในนิมิตของอิดโดผู้ทำนายเกี่ยวกับเยโรโบอัมบุตรเนบัทไม่ใช่หรือ?

ผู้เผยพระวจนะอาหิยาห์ผู้มีบทบาทเป็นเลขานุการของสำนักบริหารของกษัตริย์ซาโลมอนเป็นผู้เขียนหนังสือเล่มนี้ เล่มนี้กล่าวถึงอาหิยาห์ว่า  "...คำเผยพระวจนะของอาหิยาห์ชาวชีโลห์"2 พงศ์กษัตริย์ 9:29

คณะบรรณาธิการของคัมภีร์ไบเบิลฉบับเจนีวาสันนิษฐานว่าหนังสือพระราชกิจของซาโลมอนสูญหายไประหว่างการไปเป็นเชลยในบาบิโลน1 Kings 11 Commentary, accessed 14 October 2017

หนังสือพระราชกิจของซาโลมอนยังมีการเรียกด้วยชื่อว่าจดหมายเหตุของโซโลมอน (Book of the Annals of Solomon)1 พงศ์กษัตริย์ 11:41 - พระคริสตธรรมคัมภีร์ไทย ฉบับอมตธรรมร่วมสมัย1 พงศ์กษัตริย์ 11:41 - New International Version
# 1 พงศ์กษัตริย์ 9
1 พงศ์กษัตริย์ 9  เป็นบทที่ 9 ของหนังสือพงศ์กษัตริย์ในคัมภีร์ฮีบรู หรือหนังสือพงศ์กษัตริย์ ฉบับที่ 1 ในพันธสัญญาเดิมในคัมภีร์ไบเบิลของศาสนาคริสต์ หนังสือพงศ์กษัตริย์เป็นการรวบรวมจดหมายเหตุต่าง ๆ ที่บันทึกถึงพระราชกิจของกษัตริย์แห่งอิสราเอลและยูดาห์โดยผู้เรียบเรียงประวัติศาสตร์สายเฉลยธรรมบัญญัติในศตวรรษที่ 7 ก่อนคริสตกาล โดยมีส่วนผนวกเพิ่มเข้ามาในศตวรรษที่ 6 ก่อนคริสตกาล บทที่ 9 ของ 1 พงศ์กษัตริย์เป็นส่วนหนึ่งของตอนที่เน้นไปที่การปกครองของซาโลมอนเหนืออาณาจักรยูดาห์และอิสราเอลที่รวมเป็นหนึ่งเดียว (1 พงศ์กษัตริย์ 1 ถึง 11) จุดเน้นของบทนี้คือความสำเร็จของซาโลมอน

 ต้นฉบับ 
บทนี้เดิมเขียนด้วยภาษาฮีบรู แบ่งออกเป็น 28 วรรคตั้งแต่ศตวรรษที่ 16

 พยานต้นฉบับ 
บางต้นฉบับในยุคต้นที่มีข้อความของบทนี้เป็นภาษาฮีบรูเป็น Masoretic Text ได้แก่ Codex Cairensis (ค.ศ. 895), Aleppo Codex (ศตวรรษที่ 10) and Codex Leningradensis (ค.ศ. 1008)

ต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ Codex Vaticanus (B; B; ศตวรรษที่ 4) และ Codex Alexandrinus (A; A; ศตวรรษที่ 5)

 การอ้างอิงในพันธสัญญาเดิม 
1 พงศ์กษัตริย์ 9:1–9: 2 พงศาวดาร 7:11–221 Kings 9, Berean Study Bible
1 พงศ์กษัตริย์ 9:10–28: 2 พงศาวดาร 8:1–18

 การทรงตอบของพระเจ้าต่อซาโลมอน (9:1–9) 
เนื่องจากพระวิหารสร้างเสร็จสมบูรณ์แล้ว พระเจ้าจึงไม่ต้องทรงปรากฏพระองค์ต่อซาโลมอนในกิเบโอน (วรรค 2) แต่ทรงปรากฏในเยรูซาเล็ม ทรงรับรองกับซาโลมอนว่าราชวงศ์และพระวิหารของซาโลมอนจะคงอยู่ตลอดไป ตราบเท่าที่กฎเกณฑ์และกฎหมายของพระเจ้ายังคงได้รับการรักษา การที่พระวิหารถูกทำลายและการเสียดินแดนมีการบอกล่วงหน้าไว้ ณ ที่นี้ รวมถึงความเป็นไปได้ที่จะกลับมาด้วย ดังนั้นในส่วนนี้จึงประกอบกับด้วยสองสิ่งคือ 'คำชี้แจงเกี่ยวกับความทุกข์ยากและข้อเสนอของความรอด'

 ของประทานแก่ไทระ (9:10–14) 
หลายครั้งที่เหตุการณ์ใน 1 พงศ์กษัตริย์ 9–10 คาบเกี่ยวกับ 1 พงศ์กษัตริย์ 3:1-4:34 ซึ่งครอบคลุมเรื่องราวการก่อสร้างพระวิหาร ภายหลังจากซาโลมอนประทานผลผลิตทางการเกษตรแก่ฮีรามแห่งไทระ (1 พงศ์กษัตริย์ 5:11) ซาโลมอนได้ประทานเมือง 20 เมืองในแผ่นดินกาลิลี (ที่อ่าวอักโก) ให้กับฮีราม แต่ฮีรามไม่พอพระทัยกับของประทานนี้ แต่ใน 2 พงศาวดาร 8:2 ระบุว่าฮีรามยังได้ประทานเมืองจำนวนหนึ่งแก่ซาโลมอนด้วย 

 วรรค  14
ฮีรามได้ส่งทองคำหนักสี่ตันแก่พระราชา (พระคริสตธรรมคัมภีร์ ฉบับมาตรฐาน)1 พงศ์กษัตริย์ 9:14 THSV11 หรือ
ฮีรามได้ส่งทองคำหนึ่งร้อยยี่สิบตะลันต์ให้แก่พระราชา (พระคริสตธรรมคัมภีร์ ฉบับ 1971)1 พงศ์กษัตริย์ 9:14 TH1971

"หนึ่งร้อยยี่สิบตะลันต์": ประมาณ 4 ตันหรือ 4 เมตริกตันหมายเหตุของ 1 พงศ์กษัตริย์ 9:14 ใน MEV หนึ่งตะลันต์มีน้ำหนักประมาณ 75 ปอนด์หรือ 34 กิโลกัรมหมายเหตุของ 1 พงศ์กษัตริย์ 9:14 ใน ESV

 การสร้างเมืองและแรงงานเกณฑ์ (9:15–28)
# วัดท่าทราย
วัดท่าทราย เป็นโบราณสถานประเภทวัดร้างตั้งอยู่ริมคลองประตูข้าวเปลือกฝั่งตะวันออก ด้านทิศเหนือของเกาะเมืองอยุธยา ตรงข้ามกับวัดราชประดิษฐาน ไม่ปรากฏหลักฐานว่าสร้างในสมัยไหนแต่สันนิษฐานว่าสร้างขึ้นก่อนรัชสมัยสมเด็จพระเจ้าปราสาททองตามรอย “วัดท่าทราย” บริเวณที่ตั้ง ปืนใหญ่ปราบหงสา วัดเก่าแก่ที่ถูกลืมในอยุธยา โดยที่มาของชื่อมาจากที่วัดตั้งอยู่ใกล้กับท่าน้ำที่สำคัญในสมัยกรุงศรีอยุธยาคือ ท่าทราย

ปรากฏหลักฐานเป็นครั้งแรกในพระราชพงศาวดารว่าเป็นวัดที่สมเด็จพระอาทิตยวงศ์ อดีตยุวกษัตริย์ พระราชโอรสองค์เล็กในสมเด็จพระเจ้าทรงธรรม และพระราชอนุชาของสมเด็จพระเชษฐาธิราช ที่ถูกปลดออกจากราชบัลลังก์เสด็จมาประทับพร้อมกับคนรับใช้อีก 2 คนโดยปลูกกระท่อมอยู่ริมกำแพงวัดท่าทราย

ต่อมาในคราวเสียกรุงศรีอยุธยาครั้งที่สอง พระราชพงศาวดารได้บันทึกไว้ว่า วัดท่าทราย ถูกใช้เป็นค่ายทหารอยุธยาและเป็นที่ตั้งปืนใหญ่ที่มีชื่อว่า ปืนใหญ่ปราบหงสา ยิงใส่ค่ายพม่าที่วัดท่าโพธิ์ ซึ่งในช่วงจวนจะเสียกรุงได้เกิดเพลิงไหม้ในพระนครตั้งแต่ท่าทราย ลามไปถึงสะพานช้างคลองประตูข้าวเปลือก ข้ามไปติดป่ามะพร้าว ป่าโทน ป่าทอง วัดราชบูรณะ วัดมหาธาตุ จนไปสงบที่บริเวณวัดฉัททันต์

หลังจากเสียกรุงวัดท่าทรายก็ถูกทิ้งร้างและไม่ได้รับการฟื้นฟูจนในปัจจุบันได้ถูกยุบรวมเข้ากับวัดราชประดิษฐาน

 สิ่งก่อสร้าง 
ปัจจุบันภายในวัดท่าทรายยังคงเหลือสิ่งก่อสร้างได้แก่ พระอุโบสถแบบมหาอุด พระประธานหันพระพักตร์ไปทางทิศตะวันออก และปรางค์องค์ใหญ่สภาพยังสมบูรณ์ รายล้อมด้วยเจดีย์ย่อมุมแบบอยุธยา
# หนังสือยาชาร์
หนังสือยาชาร์  มีความหมายว่า  หนังสือของผู้ชอบธรรม เป็นหนังสือที่สูญหายซึ่งกล่าวถึงในคัมภีร์ฮีบรู ซึ่งมักได้รับการตีความว่าเป็นหนังสือนอกสารบบที่สูญหายไป มีงานปลอมแปลงจำนวนมากเขียนขึ้นเพื่ออ้างว่าเป็นสำเนาที่ถูกค้นพบใหม่ของหนังสือเล่มนี้

 การอ้างอิงในคัมภีร์ไบเบิล 
หนังสือยาชาร์ถูกกล่าวถึง 2 ครั้งในคัมภีร์ฮีบรู และมีการอ้างอิงที่อาจเป็นการกล่าวถึงหนังสือยาชาร์เป็นครั้งที่ 3 แต่สะกดแบบอื่น 

 ในหนังสือโยชูวา 
ในหนังสือโยชูวา ขณะที่โยชูวาได้ชัยชนะในยุทธการที่รบกับอาโดนีเซเดก (กษัตริย์แห่งเยรูซาเล็ม) และพันธมิตร โยชูวาอธิษฐานให้ดวงอาทิตย์และดวงจันทร์ยังคงอยู่บนท้องฟ้า โยชูวา 10:13 มีความว่า:

การมีอยู่ของเหตุการณ์นี้ในหนังสือกวีนิพนธ์ได้รับการตีความว่าเป็นการคำอธิบายเชิงกวีของยุทธการที่ยาวนาน 'The sun stood still.'

Rashi นักวิชาการศาสนายูดาห์ในยุคกลางกล่าวว่า "หนังสือยาชาร์" ในวรรคนี้หมายถึงเบญจบรรณ: พรของยาโคบเกี่ยวกับเผ่าเอฟราอิมที่เป็นบรรพบุรุษของโยชูวา—"พงศ์พันธุ์ของน้องนั้นจะเป็นชนหลายหมู่รวมกัน"ปฐมกาล 48:19—สำเร็จเป็นจริงเมื่อชัยชนะของโยชวูาทำให้เขาชื่อเสียงท่ามกลางประชาชาติมากมายที่ได้ข่าวชัยชนะนี้

 ในหนังสือซามูเอล 
ในหนังสือซามูเอล เมื่อดาวิดคร่ำครวญถึงการสิ้นพระชนม์ของซาอูลและโยนาธาน ได้ขึ้นต้นว่า:

 ในหนังสือพงศาวดาร 
การอ้างอิงที่อาจเป็นการกล่าวถึงหนังสือยาชาร์เป็นครั้งที่ 3 ปรากฏใน 1 พงศ์กษัตริย์ 8
# ประถม ก กา
ประถม ก กา เป็นแบบเรียนไทย ไม่มีหลักฐานว่าใครเป็นผู้แต่งและแต่งเมื่อใด แต่สันนิษฐานว่าคงไม่เก่าไปกว่าหนังสือ ประถมมาลา ของพระเทพโมฬี (ผึ้ง) และเรื่องกาพย์พระไชยสุริยาของสุนทรภู่ คงอยู่ในช่วงสมัยรัชกาลพระบาทสมเด็จพระนั่งเกล้าเจ้าอยู่หัวเพราะชื่อของแบบเรียนในช่วงเวลานี้นิยมขึ้นต้นคําว่าประถม แบบเรียนนี้ใช้จนถึงสมัยพระบาทสมเด็จพระจุลจอมเกล้าเจ้าอยู่หัว ก่อนจะมีมูลบทบรรพกิจ ขณะที่พระวรเวทย์พิสิฐสันนิษฐานว่า ประถม ก กา คงมีมาตั้งแต่สมัยอยุธยาตอนปลายพระวรเวทย์พิสิฐ. วรรณคดีไทย, (โรงพิมพ์มหาดไทย 2502). หน้า 120–121.

การเรียบเรียงเป็นแบบร้อยแก้วแต่มีแทรกกาพย์ยานีและสุรางคนางค์เล็กน้อย การแต่งแบบเรียนในช่วงแรก เริ่มจากการแจกรูปพยัญชนะสระเป็นตอนและตามมาตราตัวสะกด แต่ละตอนจะมีแบบฝึกเป็นกาพย์ยานีใช้คําสามัญง่าย มาผูกเป็นคําประพันธ์ที่สนุกสนาน เนื้อหาของคําประพันธ์พรรณนาถึงธรรมชาติรอบ ๆ ตัวผู้เรียน คงเป็นแบบเรียนที่ปรับปรุงให้ง่ายกว่าจินดามณี และเหมาะที่จะใช้เป็นแบบเรียนสําหรับเด็กเริ่มหัดอ่านเขียน เป็นแบบเรียนขั้นมูลฐาน เพื่อให้เด็กนักเรียนจดจําตัวอักษร และอักขรวิธี ผู้เรียบเรียงพยายามที่จะให้รายละเอียดในการฝึกหัดอ่านอย่างมาก โดยเน้นเน้นส่วนที่ผันอักษร (แจกลูกตัวสะกด) และวรรณยุกต์ เพื่อที่จะให้เด็กได้มีโอกาสฝึกทักษะในการฝึกอ่านออกเสียง

ในภายหลังหนังสือประถม ก กา พบหลักฐานว่ามีผู้แต่งขึ้นหลายฉบับ หนึ่งในนั้นก็คือ หนังสือประถม ก กา ฉบับรวบรวมโดยเจ้าหมื่นศรีสรรักษ์ (หม่อมราชวงศ์จิตรสุทัศน์) แต่งเมื่อ ร.ศ. 125 (พ.ศ. 2449)
# รูวิกิ
รูวิกิ  เป็นสารานุกรมออนไลน์ภาษารัสเซีย ที่เผยแพร่ในฐานะเว็บไซต์ฟอร์กของวิกิพีเดียภาษารัสเซียในเดือนกรกฎาคม ค.ศ. 2023 และสื่อบางกลุ่มกล่าวถึงเว็บไซต์นี้ "เป็นมิตรกับปูติน" และ "ดำเนินตามเครมลิน" จากนั้นจึงเปิดตัวเต็มรูปแบบในวันที่ 15 มกราคม ค.ศ. 2024

โครงการนี้ดำเนินการโดนวลาดีมีร์ เมเดย์โก (Vladimir Medeyko) ผู้เคยมีส่วนร่วมในโครงการวิกิพีเดียภาษารัสเซียและผู้อำนวยการประจำวิกิมีเดียรัสเซีย มีรายงานว่าเมเดย์โกสร้างโครงการนี้ให้เป็นมิตรต่อรัฐบาลรัสเซียมากกว่า เพื่อเป็นทางเลือกแทนวิกิพีเดียภาษารัสเซีย

ชุมชนวิกิพีเดียใช้คำว่า "рувики" กับ "ruwiki" ไว้เรียกวิกิพีเดียภาษารัสเซียมานานแล้ว

 ต้นกำเนิด 
ณ วันที่ 24 พฤษภาคม ค.ศ. 2023 วลาดีมีร์ เมเดย์โก ผู้อำนวยการวิกิมีเดียรัสเซีย ประกาศสร้างรูวิกิเป็นส้อม (fork) ภาษารัสเซียของวิกิพีเดียบน Habr เว็บไซต์เทคโนโลยีรัสเซีย อันตอน โกเรลคิน (Anton Gorelkin) นักการเมืองชาวรัสเซีย กล่าวว่าเว็บไซต์ "ruviki" ใหม่จะทำการโฮสต์บนเซิร์ฟเวอร์รัสเซียและบริหาโดยองค์กรรัสเซีย เมเดย์โกได้กล่าวว่ารูวิกิดำเนินตามกฎมายรัสเซีย แต่เป็นอิสระจากรัฐบาลรัสเซีย

 เนื้อหาและนโยบายแก้ไข 
รูวิกิได้รับการสร้างขึ้นด้วยการคัดลอกบทความจากวิกิพีเดียภาษารัสเซียทั้งหมด 1.9 ล้านบทความ และส่วนประกอบสื่อบางส่วนจากวิกิมีเดียคอมมอนส์ และหน่วยข้อมูลจากวิกิสนเทศ อย่างไรก็ตาม บทความที่มีเนื้อหาขัดแย้งกับรายงานทางการของรัฐบาลรัสเซียถูกลบออกไป รวมถึงการลบเนื้อหาที่ถือเป็น "โฆษณาชวนเชื่อต่อต้านรัสเซีย" ได้แก่ เนื้อหาที่ครอบคลุมถึงสงครามรัสเซีย-ยูเครน กบฏกลุ่มวากเนอร์ และข้อวิจารณ์วลาดีมีร์ ปูติน

 เผยแพร่ทางสาธารณะ 
ในเดือนมกราคม ค.ศ. 2024 มีรายงานว่ารูวิกิจะเปิดตัวต่อสาธารณชนในวันจันทร์ที่ 15 มกราคม หลังจากนั้นไม่นาน ทางรูวิกิยืนยันด้วยการประกาศ "สิ้นสุดการทดสอบแบบเบต้าในวันที่ 15 มกราคม ค.ศ. 2024"
# 1 พงศ์กษัตริย์ 10
1 พงศ์กษัตริย์ 10  เป็นบทที่ 10 ของหนังสือพงศ์กษัตริย์ในคัมภีร์ฮีบรู หรือหนังสือพงศ์กษัตริย์ ฉบับที่ 1 ในพันธสัญญาเดิมในคัมภีร์ไบเบิลของศาสนาคริสต์ หนังสือพงศ์กษัตริย์เป็นการรวบรวมจดหมายเหตุต่าง ๆ ที่บันทึกถึงพระราชกิจของกษัตริย์แห่งอิสราเอลและยูดาห์โดยผู้เรียบเรียงประวัติศาสตร์สายเฉลยธรรมบัญญัติในศตวรรษที่ 7 ก่อนคริสตกาล โดยมีส่วนผนวกเพิ่มเข้ามาในศตวรรษที่ 6 ก่อนคริสตกาล บทที่ 10 ของ 1 พงศ์กษัตริย์เป็นส่วนหนึ่งของตอนที่เน้นไปที่การปกครองของซาโลมอนเหนืออาณาจักรยูดาห์และอิสราเอลที่รวมเป็นหนึ่งเดียว (1 พงศ์กษัตริย์ 1 ถึง 11) จุดเน้นของบทนี้คือความสำเร็จของซาโลมอน

 ต้นฉบับ 
บทนี้เดิมเขียนด้วยภาษาฮีบรู แบ่งออกเป็น 29 วรรคตั้งแต่ศตวรรษที่ 16

 พยานต้นฉบับ 
บางต้นฉบับในยุคต้นที่มีข้อความของบทนี้เป็นภาษาฮีบรูเป็น Masoretic Text ได้แก่ Codex Cairensis (ค.ศ. 895), Aleppo Codex (ศตวรรษที่ 10) and Codex Leningradensis (ค.ศ. 1008)

ต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ Codex Vaticanus (B; B; ศตวรรษที่ 4) และ Codex Alexandrinus (A; A; ศตวรรษที่ 5)

 การอ้างอิงในพันธสัญญาเดิม 
1 พงศ์กษัตริย์ 10:1–13: 2 พงศาวดาร 9:1–121 Kings 10, Berean Study Bible
1 พงศ์กษัตริย์ 10:14–29: 2 พงศาวดาร 1:14–17; 2 พงศาวดาร 9:13–28

 การเสด็จเยี่ยมของพระราชินีแห่งเชบา (10:1–13) 
thumb|right|150px|ภาพจิตรกรรมแสดงเหตุการณ์ที่พระราชินีแห่งเชบาเสด็จเยี่ยมราชสำนักของกษัตริย์ซาโลมอนในเยรูซาเล็ม วาดโดย Edward Poynter (ค.ศ. 1836–1919)

 ความมั่งคั่งของซาโลมอน (10:14–29)
# กีฬามวยสากลในแปซิฟิกเกมส์ 2023
การแข่งขันกีฬามวยสากลในแปซิฟิกเกมส์ 2023 เป็นการแข่งขันกีฬามวยสากลที่จัดแข่งขันในแปซิฟิกเกมส์ 2023 ที่หมู่เกาะโซโลมอน ระหว่างวันที่ 27 พฤศจิกายน – 2 ธันวาคม พ.ศ. 2566 ที่เฟรนด์ชิปฮอลล์

 สรุปเหรียญรางวัล 
 ตารางเหรียญรางวัล
# เครื่องราชอิสริยาภรณ์นักบุญคาร์ล
เครื่องราชอิสริยาภรณ์นักบุญคาร์ล (, โมนาโก: U̍rdine de San Carlu) เป็นเครื่องราชอิสริยาภรณ์ชั้นสูงสุดของราชรัฐโมนาโก โดยเจ้าผู้ครองโมนาโกเป็นประธานแห่งเครื่องราชอิสริยาภรณ์นี้ ซึ่งจะมอบให้แก่ชาวโมนาโกและชาวต่างประเทศที่กระทำคุณประโยชน์อย่างยิ่งยวดต่อประเทศโมนาโก เครื่องราชอิสริยาภรณ์นี้สร้างขึ้นเมื่อปี พ.ศ. 2401 มีทั้งสิ้นห้าชั้น

 การพระราชทาน 
กรณีเป็นข้าราชการหรือชาวโมนาโก เครื่องราชอิสริยาภรณ์นี้ต้องมีการเลื่อนขั้นตามลำดับซึ่งจะคล้ายคลึงกันกับระบบของเครื่องราชอิสริยาภรณ์ไทยโดยจะเริ่มขอพระราชทานชั้นเบญจมาภรณ์ก่อนแล้วจึงสามารถขอพระราชทานในชั้นที่สูงกว่าต่อไปได้ ดังนี้
 หากได้รับชั้นเบญจมาภรณ์ครบสี่ปี ให้เลื่อนขั้นไปที่ชั้นจัตุรถาภรณ์
 หากได้รับชั้นจัตุรถาภรณ์ครบสามปี ให้เลื่อนขั้นไปที่ชั้นตริตาภรณ์
 หากได้รับชั้นตริตาภรณ์ครบสี่ปี ให้เลื่อนขั้นไปที่ชั้นทวีติยาภรณ์
 หากได้รับชั้นทวีติยาภรณ์ครบห้าปี ให้เลื่อนขั้นไปที่ชั้นประถมาภรณ์

โดยมักจะมีพิธีพระราชทานในวันชาติโมนาโก คือวันที่ 16 พฤศจิกายนของทุกปีFête nationale monégasque 2011, les décorations

 เกียรติยศศพ 
สำหรับชาวโมนาโก หากผู้ได้รับพระราชทานเครื่องราชอิสริยาภรณ์นี้ถึงแก่กรรมลง
 ชั้นตริตาภรณ์ลงไป : จะได้รับเกียรติโดยคณะประสานเสียงซึ่งจะขับร้องบทสวดหรือบทสดุดีแสดงความอาลัยภายในโบสถ์ และมีเจ้าหน้าที่คาราบิเนียร์สี่คนคอยอารักขาภายในโบสถ์ในระหว่างพิธีศพตามคำสั่งของเจ้าหน้าที่
 ชั้นประถมาภรณ์และทวีติยาภรณ์ : จะได้รับเกียรติระหว่างนำศพเข้าโบสถ์รวมถึงการเคลื่อนย้ายศพออกจากโบสถ์ โดยมีเจ้าหน้าที่คาราบิเนียร์ถึงยี่สิบสี่คนคอยอารักขาและแสดงความเคารพ

 ลำดับชั้นและลักษณะ 
เครื่องราชอิสริยาภรณ์นี้มีทั้งสิ้นห้าชั้น ประกอบด้วย
 ประถมาภรณ์: ประกอบด้วยดวงตราห้อยกับสายสะพายแถบสีขาวริ้วสีแดง โดยสะพายจากบ่าขวาเฉียงลงทางซ้าย และมีดาราสีทองสำหรับประดับบนอกซ้าย พร้อมกับสายสร้อยที่ประกอบด้วยดวงตราและมีลักษณะรูปไข่ลายหมกรุกสีแดงและสีขาวประกอบกับสายสร้อย
 ทวีติยาภรณ์: ประกอบด้วยดวงตราห้อยกับแพรแถบสีขาวริ้วสีแดง สำหรับสวมคอ และมีดาราสีเงินสำหรับประดับบนอกขวา
 ตริตาภรณ์: มีลักษณะเช่นเดียวกับชั้นทวีติยาภรณ์ แต่ไม่มีดารา
 จัตุรถาภรณ์: ประกอบด้วยดวงตราห้อยกับแพรแถบสีขาวริ้วสีแดง ประดับบนอกด้านซ้าย โดยมีดอกไม้จีบติดบนแพรแถบ
 เบญจมาภรณ์: มีลักษณะเช่นเดียวกับชั้นจัตุรถาภรณ์ แต่ไม่มีดอกไม้จีบติดบนแพรแถบ

แพรแถบย่อ100px|centerประถมาภรณ์100px|centerทวีติยาภรณ์100px|centerตริตาภรณ์100px|centerจัตุรถาภรณ์100px|centerเบญจมาภรณ์

 สมาชิกแห่งราชอิสริยาภรณ์ที่มีชื่อเสียง 
 : เกรซ เคลลี พระชายาในเจ้าชายแรนีเยที่ 3 เจ้าผู้ครองโมนาโกJack Jones, "Princess Grace"  The Register-Guard, September 15, 1982.
 : พระบาทสมเด็จพระปกเกล้าเจ้าอยู่หัว พระมหากษัตริย์รัชกาลที่ 7 แห่งราชวงศ์จักรีSovereign Ordonnance of 1 March 1934ราชกิจจานุเบกษา, พระราชพิธี บรมราชาภิเษกเฉลิมพระราชมณเฑียร ปีฉลูสัปตศก พุทธศักราช ๒๔๖๘ , เล่ม 42, ตอนพิเศษ 0 ก, 3 มีนาคม พ.ศ. 2468, หน้า 154-155
 : สมเด็จพระราชาธิบดีอับดุลละฮ์แห่งปะหัง ยังดีเปอร์ตวนอากงคนที่ 16n° 10223 of 27 November 2023Le prince Albert II décoré de l’ordre national de la Couronne du Royaume et remet l’ordre de Saint-Charles au roi de Malaisie
 : เติงกูฮัซซานัล อิบราฮิม อาลัม ชะฮ์ มกุฎราชกุมารแห่งรัฐปะหัง
 : วลาดิมีร์ ปูติน ผู้นำรัสเซียn° 4504 of 4 October 2013
# กีฬาฮอกกี้ในแปซิฟิกเกมส์ 2023
การแข่งขันกีฬาฮอกกี้ในแปซิฟิกเกมส์ 2023 เป็นการแข่งขันกีฬาฮอกกี้ที่จัดแข่งขันในแปซิฟิกเกมส์ 2023 ที่หมู่เกาะโซโลมอน ระหว่างวันที่ 27 พฤศจิกายน ถึง 1 ธันวาคม ที่สนามฮอกกี้พระเจ้าจอร์จ 

 ทีมที่เข้าร่วมแข่งขัน 
มี 6 ประเทศที่ยืนยันเข้าร่วมแข่งขันฮอกกี้ 5 คน
 (18)
 (18)
 (18)
 (18) (เจ้าภาพ)
 (18)
 (18)

 สรุปเหรียญรางวัล 
 ตารางเหรียญรางวัล
# มูลนิธิราชประชานุเคราะห์ ในพระบรมราชูปถัมภ์
มูลนิธิราชประชานุเคราะห์ ในพระบรมราชูปถัมภ์ เป็นมูลนิธิที่จัดตั้งขึ้นตามพระราชประสงค์ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อวันที่ 23 สิงหาคม 2506 เพื่อให้การสงเคราะห์ช่วยเหลือผู้ประสบสาธารณภัยที่เกิดขึ้นทั่วประเทศ และประชาชนที่ได้รับความทุกข์ยากเดือดร้อน ตลอดจนสงเคราะห์ด้านการศึกษาแจ้งความกระทรวงมหาดไทย เรื่อง ให้อำนาจจัดตั้งมูลนิธิ "ราชประชานุเคราะห์" เป็นนิติบุคคล

ประวัติ
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้จัดตั้งมูลนิธินี้ขึ้นเมื่อวันที่ 23 สิงหาคม พ.ศ. 2506 โดยมีทุนประเดิมจำนวน 3 ล้านบาท ซึ่งเป็นเงินส่วนที่เหลือจากการบริจาคจากประชาชนเพื่อช่วยเหลือผู้ประสบภัยจากพายุโซนร้อนแฮเรียตเมื่อปีก่อนหน้านั้นหลัง “แฮร์เรียต” เข้าแหลมตะลุมพุก เกิดมูลนิธิ,โรงเรียน “ราชประชานุเคราะห์”
 ผู้บริหาร 
ในวันที่ 16 กุมภาพันธ์ 2567 พระบาทสมเด็จพระวชิรเกล้าเจ้าอยู่หัว ได้มีพระบรมราชโองการโปรดเกล้าฯ ให้แต่งตั้งที่ปรึกษากิตติมศักดิ์ นายกมูลนิธิ และคณะกรรมการบริหารมูลนิธิชุดใหม่จำนวน 36 คน โดยมีนายพลากร สุวรรณรัฐ องคมนตรีเป็นนายกมูลนิธิ และพลเรือเอกพงษ์เทพ หนูเทพ องคมนตรีเป็นประธานกรรมการบริหารมูลนิธิโปรดเกล้าฯ แต่งตั้งที่ปรึกษาฯ นายกฯ กรรมการบริหาร มูลนิธิราชประชานุเคราะห์ชุดใหม่ 36 คน
# เพลาลูกเบี้ยว
เพลาลูกเบี้ยว (camshaft) คือเพลาที่มีลูกเบี้ยวแหลมเรียงเป็นแถวตามความยาวของเพลา ทำหน้าที่ในการแปลงการหมุนของเพลาให้กลายเป็นการเคลื่อนที่แบบไป-กลับ เพลาลูกเบี้ยวใช้ในเครื่องยนต์ลูกสูบ (เพื่อควบคุมลิ้นไอดีและไอเสีย) ระบบจุดระเบิดควบคุมด้วยกลไก และตัวควบคุมความเร็วมอเตอร์ไฟฟ้ารุ่นแรก

เพลาลูกเบี้ยวในเครื่องยนต์ลูกสูบมักทำจากเหล็กหรือเหล็กหล่อ และรูปร่างของลูกเบี้ยวส่งผลอย่างมากต่อลักษณะการทำงานของเครื่องยนต์
# เยโรโบอัม
ในคัมภีร์ฮีบรู เยโรโบอัม (, ;  Yārŏḇʿām; ) เป็นกษัตริย์พระองค์แรกของราชอาณาจักรอิสราเอลเหนือหลังการก่อการกำเริบของสิบเผ่าต่อต้านการปกครองของเรโหโบอัมซึ่งทำให้สหราชาธิปไตยสิ้นสุดลง

William F. Albright ระบุช่วงรัชสมัยของเยโรโบอัมตั้งแต่ 922 ถึง 901 ปีก่อนคริสตกาล ส่วน Edwin R. Thiele ระบุเป็น 931 ถึง 910 ปีก่อนคริสตกาล